

Hovedtariffoppgjøret 2024

Energiavtale II

Hovedtariffavtalen for energiselskaper og datterselskaper med medlemskap i Samfunnsbedriftene

Vedlegg til protokoll av 29. mai 2024

Økonomi

De lokale parter gjennomfører lokalt oppgjør i henhold til Energiavtale II § 3, Lønnsbestemmelser, innen 15. november 2024.

Forslag til konkrete endringer

|  |
| --- |
| Endringer fremkommer i ***fet kursiv*** og ~~gjennomstreket~~ tekst. Kommentarer er merket med understrek og er ikke en del av den endelige tariffteksten. |

§ 2-4 Innskrenkning, rasjonalisering

Ved innskrenkning eller rasjonalisering skal, under ellers like vilkår, de med kortest tjeneste innenfor vedkommende arbeidsområde i bedriften sies opp først. jf. Hovedavtalens Del C, **§ 3-1** ~~§ 3-2.~~ Ved beregning av ansiennitet legges ***samlet*** ~~sammenhengende~~ ansettelsestid i virksomheten/konsernet til grunn. Før innskrenkning/rasjonalisering iverksettes, skal de lokale partene drøfte mulighetene for sluttvederlagsordninger.

§ 2-5 Inn- og utleie av arbeidskraft

§ 2-5 Inn***leie***, ~~- og~~ utleie ***og bortsetting*** av arbeid~~skraft~~

Fjerde ledd, andre setning:

Bestemmelsene om innleie fra bemanningsforetak/vikarbyrå er nærmere regulert i vedlegg ***D*** ~~F~~ til denne avtalen.

§ 3-1 Lønnsprinsipper

De lokale partene avholder lønnspolitiske drøftinger ***minst*** en gang pr. år i forkant av det årlige lokale lønnsoppgjøret. På dette møtet skal arbeidsgiver legge fram nødvendig tallmateriale som bedriftens regnskap, økonomisk status og fremtidsutsikter. ***Partene skal redegjøre for sitt syn og prioriteringer i forkant av de lokale forhandlingene. Det skal føres referat fra drøftingsmøtet.***

Avsnitt fire flyttes opp som nytt avsnitt nr. to:

Bedriften skal på forespørsel fra tillitsvalgte fremlegge lønnsopplysninger ***for alle ansatte*** i henhold til gjeldende lovverk og Datatilsynets anbefalinger.

§ 3-6.1 Utvikling av resultatbaserte lønnsformer

Se protokolltilførsel nr.***1*** ~~3~~ til denne avtalen

***§ 3-8 Rett og plikt til forhandlinger og gjennomføring av drøftinger***

***De lokale parter har en gjensidig plikt til å gjennomføre forhandlinger eller drøftinger etter energiavtalens/hovedavtalens bestemmelser. Dersom ikke annet er avtalt, skal partene innen 14 dager ha avtalt møtetidspunkt for gjennomføring av forhandlinger eller drøftinger.***

§ 4 Stedfortredertjeneste

Endring av annet ledd, siste setning

Bestemmelsen gjelder ikke ved ferievikariat ***før etter 3 ukers sammenhengende stedfortredertjeneste***.

§ 5-6.4 Deltakelse på vakt

Det bør legges til rette for at gravide ~~etter 28. svangerskapsuke~~ kan ha en arbeidssituasjon som ikke medfører unødig belastning.

Arbeidstakere ***som av helsemessige eller andre vektige velferdsgrunner har behov for det*** bør så vidt mulig fritas for vakt.

§ 6-2 Vernebestemmelser

Annet ledd:

Overtidsarbeid etter kl. 23.00 avspaseres time for time den påfølgende arbeidsdagen uten trekk i lønn, med mindre arbeidsmiljølovens § 10-8 gir rett til ytterligere fri. ***Dersom arbeidstaker har utført overtidsarbeid 4 eller flere timer mellom kl. 23:00 og 06:00*** ~~Ved overtidsarbeid som starter før kl. 23.00 og varer til etter kl. 03.00,~~ avspaseres hele den påfølgende arbeidsdagen uten trekk i lønn.

§ 8-1 Utbetaling av lønn

Bedriften utbetalerlønn under sykdom og ***foreldre***~~fødsels~~penger til arbeidstakere som omfattes av § 1 hele den tid arbeidstakeren har rett til slik stønad etter folketrygdloven.

§ 13-1 Tjenestereiser innenlands

De til enhver tid gjeldende bestemmelser for ~~S~~***s***tatsansatte i “Særavtale ***om dekning av utgifter til reise og kost innenlands*** ~~for reiser innenlands for statens regning~~” med hensyn til skyssutlegg, nattillegg~~,~~ ***og*** kostgodtgjørelse ~~og administrativ forpleining~~, gjøres gjeldende for arbeidstakere i energisektoren for tjenestereiser innenlands.

§ 13-2 Tjenestereiser utenlands

De til enhver tid gjeldende bestemmelser for statsansatte i “Særavtale ***om dekning av utgifter til reise og kost utenfor Norge*** ~~for reiser utenlands for statens regning~~” med hensyn til skyssutlegg, nattillegg~~,~~ ***og*** kostgodtgjørelse ~~og administrativ forpleining~~, gjøres gjeldende for arbeidstakere i energisektoren for tjenestereiser utenlands.

§ 16 Likestilling

Ny § 16, etterfølgende bestemmelser forskyves

***Det er en målsetting for partene at:***

* ***alle arbeidstakere må gis like muligheter til arbeid og til personlig og faglig utvikling***
* ***alle arbeidstakere må gis like muligheter med hensyn til tilsetting, lønn, opplæring og avansement***
* ***det rekrutteres flere kvinner til ledende stillinger***

***Ledere og tillitsvalgte har et særlig ansvar for det løpende likestillingsarbeidet.***

Til erstatning for dagens § 17:

***§18-1 Tilgjengelighetsteknologi***

Tilgjengelighetsteknologi kan utfordre skillet mellom arbeidstid og fritid. De lokale parter skal drøfte bruken av slik teknologi. Drøftelsene skal blant annet inneholde:

* Arbeidsgivers forventinger
* Hvordan teknologien benyttes

Når de lokale parter anser det nødvendig kan det inngås særavtale for å regulere elementer rundt denne paragrafen i henhold til HA del A § 4-5

***§18-2 Dekning av utgifter***

***Når elektroniske kommunikasjonsmidler på arbeidsgivers anmodning må benyttes etter arbeidstidens slutt, skal nødvendige utgifter dekkes av bedriften***

Til protokoll:

1. Redaksjonsutvalg

Det nedsettes et redaksjonsutvalg som foretar nødvendige tilpasninger når det gjelder årstall, datoer, henvisninger til lovverk med mer.

1. Økonomi

Forhandlingene lokalt for 2024 skjer i samsvar med bestemmelsene i § 3. Se spesielt § 3-4, 1.ledd.

1. ***Pålagt reisevirksomhet som faller utenfor den ordinære arbeidstiden***

***De sentrale parter er innstilt på at regulering av forhold knyttet til pålagt reisevirksomhet utenom den ordinære arbeidstiden må finne sin løsning på sikt. Inntil dette skjer vises det til § 13-1.1***

1. ***Partssammensatt utvalg – Partene på Energiavtale I og II er enige om å tilslutte seg arbeidet i det partssammensatte utvalget knyttet til Bedriftsavtalen for å vurdere behov for endringer i avtalen for å møte de krav til omstilling og kompetansebehov de ulike bransjene står overfor. Utvalget ble nedsatt som en del av hovedtariffoppgjøret 2024 for Bedriftsavtalen***
2. ***Partene er enige om å sende et felles brev til Arbeids- og inkluderings-departementet for å påpeke ulempene dagens saksbehandlingstid og utbetalingsrutiner for pleiepenger medfører for ansatte som har behov for å gi pleie til nærstående.***
3. ***Partene er enige om å se nærmere på i hvilken utstrekning lønnsendringen for uorganiserte kan tilgjengeliggjøres for tillitsvalgte før forhandlingene er sluttført.***
4. ***Arbeidsgiver bærer alle kostnader ved pålagt bruk av tjenestebil/servicebil.***